title: Sven Sveden
text: Sven Sveden, pe  Blot-Sweyn,  a voe an diwezhañ roue Sveden, war-dro 1080,  chomet pagan hag a rae aberzhioù e Gamla Uppsala d'an doueed kozh, an Æsir. Kemer a reas lec'h e vreur-kaer kristen Inge an Henañ evel roue Sveden pa nac'has Inge ober ar blóts (an aberzhioù pagan) e Templ Uppsala.
  
  N'eus meneg ebet eus Sven e roll ar Westrogoted, pezh a ro da grediñ n'eas ket e c'halloud betek Västergötland.
  
  Hervez an istorour svedat Adolf Schück e oa ar memes den evel Håkan ar Ruz hag an anv Blót Sweyn a oa ul lesanv ha n'eo ket un anv.
  
  Bugale
  dimezet e oa da Helena Stenkilsdotter, merc'h da Stenkil , ha bugale o doe: 
   Erik Årsäll,
   Cecilia Svensdotter, 
   Ulf jarl
  
  Ganedigezhioù an XIvet kantved
  Marvioù an XIvet kantved
  Rouaned Sveden